## Mal for epost til leverandører om skjerpet aktsomhetsvurdering knyttet til Israels ulovlige okkupasjon av Palestina.

**Skjerpet fraråding fra regjeringen om å unngå handel som bidrar til å opprettholde Israels okkupasjon av Palestina**

Regjeringen kom våren 2024 med en fraråding om handel og næringsvirksomhet som bidrar til å opprettholde Israels folkerettsstridige bosettinger i palestinske områder. Denne frarådingen har nå blitt skjerpet ytterligere, som følge av utviklingen i Israels praksis med tilretteleggelse for israelske bosettinger og næringsvirksomhet på det okkuperte palestinske territoriet. I en rådgivende uttalelse fra Den internasjonale domstolen (ICJ), datert 19. juli 2024, kommer det frem at Israels praksis er i strid med folkeretten, inkludert internasjonal humanitærrett, internasjonale menneskerettigheter og rasediskrimineringskonvensjonen.  Se hele frarådingen her: [Skjerper frarådingen til norsk næringsliv: Unngå handel som bidrar til å opprettholde Israels okkupasjon av Palestina - regjeringen.no](https://www.regjeringen.no/no/aktuelt/skjerper-fraradingen-til-norsk-naringsliv-unnga-handel-som-bidrar-til-a-opprettholde-israels-okkupasjon-av-palestina/id3061358/)

**Oslomodellens krav til aktsomhetsvurderinger for ansvarlig næringsliv**

Ifølge [instruksen til Oslomodellen](https://felles.intranett.oslo.kommune.no/getfile.php/132495805-1683541778/%5BFI%5D%20Felles%20intranett/02-Anskaffelser/Samkj%C3%B8psavtaler/Oslomodell-portalen/Instruks%20til%20virksomhetene%20260423.pdf) punkt 7.2, skal kommunen ikke handle med leverandører hvis aktiviteter kan knyttes til alvorlige brudd på grunnleggende menneskerettigheter, arbeidstakerrettigheter eller internasjonal humanitærrett. Dette omfatter også at kommunen *ikke skal handle med leverandører som direkte eller indirekte medvirker til å opprettholde ulovlig okkupasjon*. Leverandører som bidrar til å opprettholde Israels ulovlige tilstedeværelse på det okkuperte palestinske territoriet bærer stor risiko for å bli forbundet med grove brudd på menneskerettighetene og humanitærretten. Som offentlige oppdragsgivere har vi også, i henhold til “Loven om offentlige anskaffelser” §5, et ansvar for å ha på plass egnende rutiner for å fremme respekt for grunnleggende menneskerettigheter ved anskaffelser med høy risiko for brudd på slike rettigheter.

**[Sett inn navn på virksomhet] gjør ytterligere gjennomgang av våre avtaler for kobling til ulovlig okkupasjon**

I tråd med dette gjør vi nå en ytterligere gjennomgang av våre avtaler for å kartlegge om noen av våre leverandører har underleverandører som bidrar til å opprettholde ulovlig okkupasjon. Vi ønsker å få informasjon om noen av deres underleverandører har **direkte** (produksjon på okkuperte områder eller har kunder som for eksempel israelsk militær, politi eller andre virksomheter som kontrollerer okkuperte områder) eller **indirekte** (kunder som bedriver handel og næringsvirksomhet på okkuperte områder) forretningsforbindelser med virksomheter som bidrar til å opprettholde Israels ulovlige tilstedeværelse på det okkuperte palestinske territoriet.

I tillegg ønsker vi å få informasjon om følgende:

* Gjennomfører dere skjerpede aktsomhetsvurderinger?
* Hvordan gjennomføres de skjerpede aktsomhetsvurderingene?
* Hvilke resultater har de skjerpede aktsomhetsvurderingene resultert i?

FNs utviklingsprogram UNDP har utviklet god veiledning og informasjon om skjerpede aktsomhetsvurderinger i krig og konflikt. Denne finner du her: [Heightened Human Rights Due Diligence for Business in Conflict-Affected Contexts: A Guide | United Nations Development Programme](https://www.undp.org/publications/heightened-human-rights-due-diligence-business-conflict-affected-contexts-guide)

Vi ber om å få denne informasjonen innen [sett frist to uker fram i tid].